open-index/open-wikipedia-markdown huggingface dataset:
Habitat

**Habitat** (diakar Latin: *habito* "menempati, mendiami, menduduki") ialah tempat tinggal semula jadi khusus sesuatu spesis yang memenuhi keperluan makanan, tempat tinggal dan keselamatan kepada flora dan fauna sambil memenuhi ceruk hidup khususnya berbeza dari konsep ekologik lain seperti persekitaran atau vegetasi. Contohnya hutan bakau perlu dikekalkan di sepanjang pantai kerana di sinilah ikan, udang, ketam dan burung-burung pantai tinggal, mengawan dan membiak. 

Menurut Clements dan Shelford, habitat adalah lingkungan fisik yang ada di sekitar suatu spesies, atau populasi spesies, atau kelompok spesies, atau komunitas. Dalam ilmu ekologi, bila pada suatu tempat yang sama hidup berbagai kelompok spesies (mereka berbagi habitat yang sama) maka habitat tersebut disebut sebagai biotop, juga merupakan istilah yang dapat dipakai untuk mendeskripsikan habitat. 

Terdapat beberapa jenis habitat iaitu hutan rimba, hutan kecil, gurun, pergunungan, kolam, sungai, paya rawa, dan laut. Kawasan padang rumput tertentu seperti pampas Kerucut Selatanadalah contoh suatu habitat. Habitat yang lebih luas seperti padang belantara atau hutan hujan dinamakan bioma merangkumi kelompok tumbuhan dan hiawan yang tinggal di suatu habitat pada suatu lokasi geografi tertentu.

## Rujukan
Sungai Pulai

**Sungai Pulai** terletak di Pulai, negeri Johor, negara Malaysia. Ia bermula dari Gunung Pulai sehingga Tanjung Pelepas, masuk ke dalam Selat Tebrau. Pada muaranya terletak rimbunan rumput laut terbesar di Malaysia yang menganjur sehingga ke Pulau Merambong. 

Kerajaan negeri Johor melalui agensi Perbadanan Taman Negara Johor memajukan Sungai Pulai sebagai kawasan persinggahan burung Ramsar. 

## Rujukan
Sungai Sedili Besar

**Sungai Sedili Besar** terletak di Tanjung Sedili, timur negeri Johor, negara Malaysia. Terdapat Sungai Sedili Kecil dan Sungai Sedili Besar. Kerajaan negeri Johor melalui agensi Perbadanan Taman Negara Johor hendak memajukan Sungai Sedili Besar sebagai kawasan persinggahan burung ramsar dan dimanfaatkan untuk industri perlancongan . 

## Rujukan
Sungai Lebam

**Sungai Lebam** terletak di Desaru, Johor, Malaysia. Kerajaan negeri Johor melalui agensi Perbadanan Taman Negara Johor hendak memajukan Sungai Lebam sebagai kawasan persinggahan burung ramsar dan dimanfaatkan untuk industri perlancongan.  Pelancong boleh menaiki bot untuk meninjau kehidupan dan keunikan kelip-kelip yang hinggap di atas pokok berembang dan mengeluarkan cahaya terang dari tubuhnya.

## Rujukan
Ribut Sumatera

**Ribut Sumatera** ialah satu konsep Geografi yang merujuk kepada keadaan ribut kencang yang melanda pantai barat Semenanjung Malaysia dari Pelabuhan Klang hingga ke Kukup di selatan Johor. Biasanya Ribut Sumatera berlaku di antara peralihan Angin Monsun Barat Daya dengan Angin Monsun Timur Laut. Angin Monsun Timur Laut bertiup dari bulan November - Mac setiap tahun, sementara Angin Monsun Barat Daya bertiup dari bulan Jun hingga [Oktober].

Ia dinamakan Ribut Sumatera kerana pulau Sumatera menjadi penampan/penghalang tiupan Angin Monsun Tenggara dari Lautan Hindi - benua Australia di selatan. Angin ini memberi impak yang besar kepada pulau Sumatera kerana garisan Khatulistiwa terletak pada 0` bertukar arah menjadi Angin Monsun Barat Daya. Pertukaran arah angin dari benua Australia ini kerana bumi ini berbentuk bulat/sfera. Titik pertukaran angin betul-betul berlaku di atas garisan Khatulistiwa. Pada zaman dahulu, ahli pelayaran dan perkapalan menunggu angin peralihan ini kerana anginnya kuat dan mudah sampai ke destinasi yang dituju.
Sungai Santi

**Sungai Santi** terletak berhampiran Hutan Simpan Sungai Santi, timur negeri Johor, negara Malaysia. Sungai ini berhampiran dengan Kampung Gambu,Kampung Punggai, Kampung Setajam, Bandar Penawar dan Felda Adela. Kerajaan negeri Johor melalui agensi Perbadanan Taman Negara Johor hendak memajukan Sungai Santi sebagai kawasan persinggahan burung ramsar dan dimanfaatkan untuk industri perlancongan.  

## Rujukan
Sungai Sebana

**Sungai Sebana** terletak di Kota Tinggi, timur negeri Johor, negara Malaysia. Kerajaan negeri Johor melalui agensi Perbadanan Taman Negara Johor hendak memajukan Sungai Sebana sebagai kawasan persinggahan burung ramsar dan dimanfaatkan untuk industri perlancongan.  

Di sini terletaknya Sebana Cove Resort. Jeti Tanah Merah telah dibina oleh kerajaan di kawasan ini bagi memudahkan pelancong untuk menikmati keindahan alam semula jadi.

## Rujukan
Petai (kartunis)

**Roslan bin Kassim** (30 Oktober 1971 – 4 Februari 2021) atau lebih dikenali dengan nama pena **Petai** merupakan seorang kartunis Malaysia melalui kartun-kartun tanpa dialog.

## Pembabitan awal
Beliau terkenal dengan hasil kerjanya dalam majalah *[[Ujang (majalah)|Ujang]]* dan juga sebagai pengarah penerbitan bagi majalah *[[Apo?]]* terbitan MOY Publications.

Petai terkenal dengan karya-karyanya seperti *Dukun Petai*, *Pendekar Gunung Terkelendat*, dan *Tour of Japan*. Beliau juga pernah terpilih untuk menyertai Pameran Kartun Asean di Tokyo, Jepun, pada 1990-an. Selain terkenal sebagai kartunis *Ujang* dan *Apo?*, Petai juga pernah menerbitkan karya di *[[Gila-Gila (majalah)|Gila-Gila]]* dan *[[Gelihati]]*.

## Meninggal dunia
Beliau meninggal dunia di usia 49 tahun pada 4 Februari 2021 akibat penyakit sesak nafas di Hospital Serdang.

## Rujukan

## Pautan luar
* Laman web Malajah APO?
Bandar Damansara Kuantan

**Bandar Damansara** ialah sebuah bandar baru yang terletak di dalam mukim Sungai Karang daerah Kuantan, Pahang. Bandar seluas 2,050 ekar ini terletak di laluan Jalan Kuantan-Bypass menuju ke Gebeng. Projek luar bandar ini dibangunkan oleh syarikat Damansara Realty yang bertanggungjawab membuka penempatan awal di sini. Peringkat pertama Bandar Damansara telah siap sepenuhnya lewat tahun 2005. Peringkat ini lengkap dengan kemudahan surau,Sekolah Menengah Kebangsaan Sultanah Hajjah Kalsom, lot kedai, tapak pasar petang, gelanggang badminton dan pondok pengawal yang dilengkapi CCTV.

Lewat tahun 2008, Pasdec Corporation, sebuah anak syarikat milik penuh Perbadanan Kemajuan Negeri Pahang telah membeli tanah di kawasan ini sekaligus membina perumahan Damansara Fasa Kedua. Sebuah taman permainan kanak-kanak juga dibina untuk kemudahan orang ramai di samping cadangan untuk membina sebuah surau pada masa akan datang. Pasdec juga dalam perancangan akan melanjutkan lagi kawasan perumahan di sini dan dijadual siap sepenuhnya pada 2015 selepas jalan utama ke fasa 2 disambung ke laluan Jabor.

## Pautan luar
* Laman web pemaju
Masjid Pekan Nanas

Masjid **Pekan Nanas** merupakan sebuah masjid yang terletak di Pekan Nanas, Daerah Pontian, Johor, Malaysia.

Masjid ini berbentuk 4 segi. Kedudukan masjid yang terletak di tengah-tengah pembangunan Pekan Nanas, menyebabkan masjid tidak pernah sunyi daripada kunjungan jemaah dan penduduk setempat.

Selain itu, masjid Pekan Nanas bukan sahaja menjadi sebagai tempat beribadat, tetapi ia turut menawarkan kemudahan kepada penduduk sekitar untuk mendapatkan keperluan harian dari sebuah pasar mini yang terdapat di dalam pekarangan masjid. Pengurusan bangunan kedai dikendalikan oleh Ahli Jawatankuasa Masjid dan Koperasi Masjid Pekan Nanas. 

## Alamat
: Masjid  Pekan Nanas, Pekan Nanas, Lebuh Raya Skudai - Pontian,  Johor

## Rujukan


## Pautan luar
* Majlis Daerah Pontian - Masjid
* Jelajah Masjid:Masjid Jamek Pekan Nanas
Sungai Rambah

**Sungai Rambah** terletak di kawasan Pontian, negeri Johor , negara Malaysia. Air sungai ini mengalir ke Selat Melaka. Di kuala sungai ini terletaknya Pusat Rekreasi Sungai Rambah.
Pusat Rekreasi Sungai Rambah

**Pusat Rekreasi Sungai Rambah** terletak di kuala Sungai Rambah, daerah Pontian, Johor, Malaysia. Tebing Selat Melaka dibina benteng daripada batu konkrik. Sungai kecil dibina pula jambatan menyerupai Jambatan Pulau Pinang. Beberapa wakaf turut dibina bagi kemudahan pengunjung. Sebuah kelab dan restoran dibina di kawasan berdekatan.
Daerah

**Daerah** () ialah sejenis bahagian pentadbiran yang terdapat di sesetengah negara yang diuruskan oleh pemerintah tempatan. Di seluruh dunia, kawasan-kawasan yang dikenali dengan "daerah" (atau "districts", "distrik" juga "da'irah") mempunyai pelbagai dari segi saiz, merentasi rantau atau kaunti, beberapa perbandaran, bahagian kecil dari perbandaran, daerah sekolah atau daerah politik.

## Penamaan
Perkataan "daerah" ialah serapan perkataan  yang bermaksud "lingkaran; bulatan" yang merupakan terbitan kata kerja  yang bermaksud "berputar; berpusing".

Bagi perkataan Inggeris "district" pula ialah sebuah kata pinjaman daripada bahasa Perancis. Ia datang dari perkataan Latin Zaman Pertengahan *districtus*–"melakukan keadilan, menahan pesalah". Paling awal diketahui penggunaannya bagi bahasa Inggeris ialah pada 1611, dalam karya ahli leksikografi Randle Cotgrave.

## Mengikut negara atau wilayah

### Afghanistan
Di Afghanistan, daerah (Persian ) ialah bahagian kecil dari provinsi. Terdapat hampir 400 buah daerah di negara tersebut.

### Australia
Daerah pilihan raya digunakan dalam pilihan raya negeri. Daerah-daerah ini juga pernah digunakan di beberapa negeri sebagai unit kadastral bagi hak milik tanah. Sesetengah menggukannya sebagai daerah menumpang. New South Wales mempunyai beberapa jenis daerah berbeza yang digunakan pada abad ke-21.

## Rujukan
Ara Damansara

**Ara Damansara** () merupakan kawasan perbandaran di Daerah Petaling, Selangor, Malaysia. Secara pentadbirannya, Ara Damansara merupakan sebuah kawasan petempatan manusia yang terletak di dalam kawasan pentadbiran Mukim Damansara, iaitu satu daripada empat mukim yang membentuk Daerah Petaling. Poskod bagi Ara Damansara ialah 47301 Petaling Jaya. Ara Damansara juga merupakan salah satu kawasan yang terletak di dalam bidang kuasa Majlis Bandaraya Petaling Jaya (MBPJ).

## Sejarah
Ara Damansara mula dibangunkan pada tahun 1999 di atas tanah estet kelapa sawit. Bandar ini dibangunkan oleh Sime Pilmoor Development Sdn Bhd, sebuah anak syarikat yang dimiliki sepenuhnya Sime Darby; manakala pembangunan pula diuruskan oleh Sime Darby Property. Menurut pengurus bandar ini semasa dibangunkan, Sime Darby Property akan memastikan projek pembangunan Ara Damansara ini dilengkapi tahap kawalan keselamatan yang komprehensif bagi mewujudkan persekitaran yang selamat, sekali gus meningkatkan nilai hartanah di kawasan tersebut.

## Lokasi
Ara Damansara terletak di sepanjang Jalan Lapangan Terbang Subang (sebahagian daripada Jalan Persekutuan 15). Ara Damansara berjiran dengan Kota Damansara, Kelana Jaya, Taman Mayang, Taman Bukit Mayang Emas, Tropicana, dan Tropicana Indah. Terletak juga berhampiran dengan Lapangan Terbang Sultan Abdul Aziz Shah.

## Pengangkutan

Ara Damansara dapat dicapai dengan menggunakan perkhidmatan bas awam yang disediakan oleh Rapid KL; iaitu laluan 772 dalam Koridor Lebuhraya Persekutuan. Laluan bas 772 akan bermula di Hentian Akhir Bandar (HAB) Pasar Seni di Platform D, di Jalan Sultan Mohamed, Kuala Lumpur (kod hentian bas – KL2212) dan tamat di Hentian Akhir Bandar (HAB) Seksyen U5 Shah Alam (kod hentian bas – SA669) dekat Jalan Utarid U5/10 di Seksyen U5 Shah Alam untuk ke arah Subang Mahsing. Manakala untuk ke arah Hab Pasar Seni, adalah sebaliknya.

Stesen LRT Ara Damansara dan stesen LRT Lembah Subang merupakan stesen kereta api di Ara Damansara. Stesen kereta api ini menyediakan perkhidmatan Laluan Kelana Jaya dan buat julung kalinya beroperasi pada 30 Jun 2016 di bawah projek penyambungan jajaran laluan Kelana Jaya ke stesen LRT Putra Heights. Di stesen MRT ini juga, terdapat perkhidmatan bas perantara MRT Laluan Kelana Jaya. Terdapat satu laluan bas yang disediakan di stesen LRT Lembah Subang, membabitkan T782 dalam Koridor Damansara. Laluan bas T782 bermula di pintu selatan stesen LRT ke Lotus's Ara Damansara. Selain itu juga, bas perantara MRT Laluan Kajang laluan T807 dalam Koridor Damansara juga berkhidmat di Ara Damansara. Bas laluan T807 bermula di stesen MRT Surian menuju ke Dataran Ara Damansara.

## Rujukan


## Pautan luar
* Sime UEP Properties
Bukit Antarabangsa

**Bukit Antarabangsa** merupakan sebuah bandar yang terletak di Ampang, Ulu Klang, Selangor, Malaysia.

## Tragedi Highland Towers
:*Rencana utama: [[Tragedi Highland Towers]].*

Bukit Antarabangsa menjadi saksi berlakunya tragedi runtuhan bangunan kondominium Highland Towers, di mana 1 dari 3 blok kondominium di Taman Hillview itu telah runtuh pada 11 Disember 1993. Tragedi tersebut adalah satu-satunya tragedi bangunan runtuh yang pertama dan terburuk setelah Malaysia mencapai kemerdekaan. Seramai 48 orang terkorban dalam tragedi yang menyayat hati ini. Highland Towers merupakan tiga blok pangsapuri 12 tingkat yang dinamakan Blok 1, Blok 2 dan Blok 3.

## Peristiwa
* Pada 2008, berlaku pula kejadian tanah runtuh di Taman Bukit Mewah dan Taman Bukit Utama, di Bukit Antarabangsa.
Muzium Bugis

**Muzium Bugis** terletak di Kampung Teluk Kerang, Pontian, Johor, Malaysia. Muzium ini dibina oleh penduduk tempatan yang berminat menyimpan pelbagai koleksi sejarah berkaitan orang Melayu terutama etnik Bugis. Orang Bugis datang ke Semenanjung Tanah Melayu setelah Makassar di Sulawesi diserang dan ditawan oleh pihak Belanda. Kebanyakan penduduk Pulau Ambon di Sulawesi berjaya dikristiankan oleh penjajah Belanda.

Dalam muzium ini dipamerkan pelbagai gambar hitam putih berbentuk fotostat bersaiz besar. Terdapat peralatan dapur yang bersaiz besar. Oleh kerana muzium ini tidak diuruskan secara profesional, beberapa  bahan di dalamnya tidak kekal cantik. Bayaran masuk tidak dikenakan tetapi anda boleh memberi sumbangan ikhlas.

## Sejarah
Muzium ini pada mulanya diasaskan pada tahun 1982 sebagai **Warisan Bugis**. Pada 26 Julai 1994, Kerajaan Johor menyokong muzium ini melalui Yayasan Warisan Johor dan mengistiharkan muzium ini sebagai muzium Bugis pertama di Malaysia. Pada Oktober 2016, Gabenor Sulawesi Selatan, Syahrul Yasin Limpo melawat musium ini dan berjumpa penduduk Bugis tempatan. Dia berharap perhubungan antara orang Bugis di negara berlainan akan dapat dikekalkan.

## Pameran
Terdapat lebih dari 2,000 artifak dipamerkan di muzium ini, dari senjata, pakaian, siling lama, perhiasan, gambar dll.

## Seni bina
Muzium ini ditempatkan di dalam bangunan berbentuk senibina tradisional Malaysia.

## Waktu beroperasi
Muzium ini dibuka setiap hari dari jam 10:00 a.m. hingga 6:00 p.m. Masuk adalah percuma.
Kirarin Revolution Song Selection 5

**Kirarin☆Revolution Song Selection 5** (きらりん☆レボリューション・ソング・セレクション5) merupakan album mini kelima dan terakhir yang menampilkan lagu-lagu dari anime Kirarin☆Revolution. Album mini ini dipasarkan pada 18 Mac 2009 dibawah label zetima dengan dua edisi; edisi terhad(EPCE-5626～7) dan edisi biasa (EPCE-5628). Edisi terhad terdapat bonus DVD.

## Edisi

* Edisi Biasa
** Format : CD
** Nombor Katalog : EPCE-5628
** Harga : 2000 yen
** Bonus : --

* Edisi Terhad
** Format : CD
** Nombor Katalog : EPCE-5626～7
** Harga : 2500 yen
** Bonus : DVD

## Senarai Lagu CD

# タンタンターン！　(Tan Tan Taan!)／Milky Way
# ガムシャララ (Gamusharara)／Milky Way　
# はぴ☆はぴ サンデー！ (Hapi☆Hapi Sunday!)／月島きらり　ｓｔａｒｒｉｎｇ　久住小春(モーニング娘。)　(Tsukishima Kirari ｓｔａｒｒｉｎｇ Kusumi Koharu (Morning Musume))
# きみがいる (Kimi ga Iru)／ＳＨＩＰＳ　
# 負けん気！強気！元気！前向き！ (Makenki! Tsuyoki! Genki! Meamuki!)／雪野のえる　ｓｔａｒｒｉｎｇ　北原沙弥香 (Yukino Noel ｓｔａｒｒｉｎｇ Kitahara Sayaka)　
# はてはてな (Hatehatena)／花咲こべに　ｓｔａｒｒｉｎｇ　吉川　友  (Hanasaki Cobeni ｓｔａｒｒｉｎｇ Kikkawa Yuu)　
# タンタンターン！（オリジナルカラオケ） (Tan Tan Taan! (Original Karaoke))
# ガムシャララ（オリジナルカラオケ）　(Gamusharara (Original Karaoke))
# はぴ☆はぴ サンデー！（オリジナルカラオケ） (Hapi☆Hapi Sunday! (Original Karaoke))
# きみがいる（オリジナルカラオケ）　(Kimi ga Iru (Original Karaoke))
# 負けん気！強気！元気！前向き！（オリジナルカラオケ） (Makenki! Tsuyoki! Genki! Meamuki! (Original Karaoke))
# はてはてな（オリジナルカラオケ） (Hatehatena (Original Karaoke))

## Senarai Lagu DVD (Bonus Edisi Terhad)

# タンタンターン! （Close-up Ver.） / （Tan Tan Taan! (Close-up Ver.)) / Milky Way 
# はぴ☆はぴ サンデー! （アニメVer.） / (Hapi☆Hapi Sunday! (Anime Ver.)) / (Tsukishima Kirari ｓｔａｒｒｉｎｇ Kusumi Koharu (Morning Musume))
# きみがいる (PV) (Kimi ga Iru (PV)) / ＳＨＩＰＳ

## Kedudukan dalam carta [[Oricon]] dan jumlah jualan

**Jumlah Jualan: ** 1,548

## Pantauan luar

* (Bahasa Jepun) Diskografi **Kirarin☆Revolution Song Selection 5** di laman Up-Front Works: CD
Taijutsu (Naruto)

**Taijutsu** (体術; *"Teknik Fizikal"*) merupakan bentuk asas sesuatu jutsu dan boleh dikatakan ianya suatu teknik yang tidak memerlukan sebarang penggunaan chakra, namun chakra boleh digunakan untuk menambahkan kekuatan dan daya perosak suatu teknik taijutsu itu. Taijutsu tidak memerlukan kombinasi tanda ikatan dan lebih mudah dan cepat untuk digunakan berbanding dengan ninjutsu dan genjutsu. Taijutsu boleh diterjemahkan sebagai pertempuran fizikal ataupun melalui penggunakan senjata. 

Walaupun taijutsu digunakan oleh kebanyakkan ninja, namun Rock Lee dan gurunya iaitu Maito Gai menggunakan taijutsu secara khusus dan merupakan pakar kepada pelbagai bentuk serangan menggunakan taijutsu. Contoh kepada teknik taijutsu adalah seperti Dynamic Entry dan Tendangan Badai Konoha dan merupakan bentuk taijutsu yang mencederakan fizikal luaran penemrimanya. Ini berbeza dengan Teknik Lembut yang dipraktikkan oleh Klan Hyuga, di mana ia merupakan bentuk taijutsu yang merosakkan organ dalaman dan memerlukan penggunaan chakra yang banyak dan skil pengawalan yang bagus. 

Taijutsu adalah teknik yang tepat untuk mana-mana ninja yang ingin menjimatkan masa dan chakra terutamanya bagi ninja yang mengutamakan serangan secara fizikal.

## Lihat juga
* Senarai Taijutsu

## Sumber-sumber
* 
* 
* 
* 
* Diambil secara terus daripada babak manga dan episod anime *Naruto*.
Juinjutsu (Naruto)

**Juinjutsu** (呪印術, *"Teknik Kurung Sumpahan"*) adalah sejenis jutsu yang digunakan untuk mengawal tindakan seseorang oleh penggunanya. Dengan menggunakan teknik ini ke atas tubuh mangsa, ia akan membolehkan penggunanya untuk mengawal keupayaan dan tindakan mangsanya. Hanya dengan *tanda ikatan* yang mudah sudah mampu menyeksa keupayaan mental dan fizikal mangsanya. Cara sebenar teknik ini berfungsi adalah tidak diketahui dan masih menjadi rahsia.

## Teknik Kurung Sumpahan Orochimaru

* **Nama:** Teknik Kurung Sumpahan Orochimaru (大蛇丸の呪印術, *"Orochimaru no Juinjutsu"*)
* **Jenis:** Juinjutsu, Kinjutsu, A-rank, Supplementari, Jarak dekat (0-5m)
* **Pengguna:** Orochimaru
* **Debut:** Episod 30 (Anime), Bab 49 (Manga) 

Orochimaru sering menggunakan jampi kurung sumpahan ke atas ramai pengikutnya (begitu juga ke atas semua banduannya). Untuk mengenakan tanda jampi tersebut, Orochimaru perlu menggigit sasarannya. Oleh kerana Orochimaru memiliki taring yang tajam dan leher yang boleh dipanjangkan, ini menjadi suatu perkara yang mudah. Kemudian, tanda tersebut akan muncul pada bahagian tertentu tubuh mangsanya, mengakibatkan mangsa hilang kawalan dan tidak sedarkan diri. Kemudian, sekiranya sasaran berjaya hidup, mereka akan memiliki kekuatan peringkat pertama yang telah diaktifkan dan menjadi panas baran kesan daripada pengaruh tanda jampi tersebut. 

Tanda jampi tersebut akan mengakibatkan chakra mangsa dikeluarkan secara paksaan mengakibatkan mangsa terpaksa menggunakan chakra melebihi apa yang mampu ditanggung oleh badan mereka, namun keadaan ini akan meningkatkan daya fizikal oleh kerana kesan daripada peningkatan chakra yang mendadak.

## Teknik Kurung Sumpahan Keluarga utama Hyuga

* **Nama:** Teknik Kurung Sumpahan Keluarga utama Hyuga (日向宗家の呪印術, *"Hyūga Sōke no Juinjutsu"*)
* **Jenis:** Juinjutsu, A-rank, Supplementari, Jarak dekat (0-5m)
* **Pengguna:** Keluarga utama Klan Hyuga
* **Debut:** Episod 61 (Anime), Bab 102 (Manga) 

Teknik kurungan sumpahan ini diberikan kepada semua keluarga utama di dalam klan Hyuga. Ia digunakan untuk mengunci keupayaan Byakugan keluarga samping apabila mereka mati, mengelakkan daripada rahsia tersebut diketahui oleh pihak musuh.
Ninjutsu (Naruto)

**Ninjutsu** (忍術, *"Teknik Ninja"*) secara umumnya merujuk kepada sebarang teknik ninja yang menggunakan kuasa chakra untuk membenarkan penggunanya melakukan suatu gerakan atau tindakan yang mana mungkin boleh dianggap mustahil atau sukar dilakukan. Tidak seperti genjutsu, ninjutsu memberikan efek yang lebih nyata terhadap mangsanya berbanding genjutsu yang hanya menyebabkan gangguan ilusi.

Ninjutsu bergantung kepada penggunaan chakra secara lazimnya, di mana ia memerlukan kombinasi dan susunan tertentu proses tanda ikatan untuk mengaktifkannya. Pengguna akan membuat beberapa susunan tanda ikatan untuk mengolah chakra miliknya agar bersesuaian dengan jutsu yang ingin digunakan. Namun begitu, penggunaan kombinasi tanda ikatan tidaklah menjadi suatu kemestian kerana sesetengah jutsu yang dikelaskan senagai "mudah" telah menjadi suatu kebiasaan bagi sesetengah ninja berpengalaman. Ia membenarkan mereka melakukan jutsu-jutsu tersebut tanpa perlu melakukan kombinasi tanda ikatan.

Sebagai penambahan, sesetengah ninjutsu boleh diklasifikasikan sebagai jutsu elemen, di mana spesifik elemen (angin, air, api, kilat, tanah) digunakan ketika melancarkannya jutsu tersebut .

## Elemen Asas
Ninjutsu terbahagi kepada 5 elemen asas iaitu

* Elemen Air (Suiton)
* Elemen Angin (Futton)
* Elemen Api (Katon) 
* Elemen Petir (Raiton)
* Elemen Tanah (Doton)
* 

## Kekkei Genkai
**Kekkei Genkai** adalah Campuran dari dua elemen asas. Kekkei Genkai juga terbahagi kepada kekkei Genkai mata (Dojutsu) , Kekkei Móra dan elemen (Ninjutsu) iaitu

* Elemen Ais (Hyoton) (Air + Angin)
* Elemen Wap (Futtón) (Air + Api)
* Elemen Ribut (Ranton) (Air + Petir)
* Elemen Kayu (Mokuton) (Air + Tanah)
* Elemen Hangus (Shakuton) (Api + Angin)
* Elemen Lava (Yoton) (Api + Tanah)
* Elemen Magnet (Jiton) (Angin + Petir)
* Elemen Ledakan (Bakuton) (Tanah + Petir)
* Elemen Lumpur (Deiton) (Tanah + Air)
* Elemen Kristal (Shoton) 
* Elemen Gelap (Meiton)
* Elemen Besi (Koton)
* Elemen Taufan (Taiton)
*Elemen Debu (Jinton) (Air + Angin + Tanah)
**

**

*

## Sumber-sumber
* 
* 
* 
*
Genjutsu (Naruto)

**Genjutsu** (幻術; *"Teknik Ilusi"*) merujuk kepada teknik yang dilakukan mengikut kaedah yang sama dengan Ninjutsu, memerlukan penggunaan chakra dan tanda ikatan untuk mengaktifkannya. Akan tetapi, genjutsu berfungsi untuk memberikan efek ilusi, mengakibatkan gangguan minda (akibat penyerakkan chakra di bahagian otak) dan menganggu daya kepekaan penerimanya. Genjutsu secara amnya digunakan dengan memberikan gambaran palsu atau menyebabkan kesakitan akibat rasa trauma (kerana badan penerima dipaksa mempercayai ia adalah suatu bentuk kesakitan), namun ia mempunyai banyak kegunaan lain bergantung kepada situasi dan keadaan tertentu. Ia tidak digunakan selalu seperti ninjutsu kerana ia tidak bersifat mencederakan fizikal pihak lawan, namun ada sesetengah ninja menjadikan diri mereka terkenal melalui penggunaan genjutsu yang berperingkat tinggi. Genjutsu dihasilkan melalui cara penyebaran chakra oleh penggunanya ke dalam sistem deria pusat penerimanya; mengakibatkan gangguan aliran chakra di bahagian otak seterusnya melumpuhkan fungsi lima deria rasa pihak lawan. 

Terdapat dua kaedah yang boleh dilakukan untuk membalikkan atau membatalkan tindakan sesuatu genjutsu. Kaedah pertama adalah dengan menghentikan pengaliran chakra di dalam tubuh mereka kemudian mempergunakan kuasa chakra yang lebih kuat untuk mengganggu pengaliran chakra yang telah dimasukkan oleh pengguna genjutsu tersebut. Kaedah ini juga boleh digunakan melalui bantuan pihak kedua yang tidak diganggu genjutsu dengan cara memasukkan chakra mereka kepada badan pihak yang telah terkena genjutsu. Kaedah yang kedua adalah dengan cara mencederakan tubuh badan sendiri untuk menghasilkan "kesakitan" lalu mempergunakannya untuk mengembalikan deria kesedaran mereka (kaedah kedua didapati lebih efektif di dalam banyak situasi, atau boleh dianggap mudah dilakukan). Serangan genjutsu selalunya memerlukan banyak skil dan jika dilakukan dengan kaedah tidak tepat akan mengakibatkan ia gagal dilakukan. Serangan menggunakan genjutsu perlu menggunakan kebolehan pengawalan chakra yang bagus dan teknik tanda ikatan yang sempurna. Oleh kerana itu, genjutsu selalunya digunakan oleh ninja yang memiliki kebolehan mengawal chakra yang hebat dan memiliki day kepintaran yang tinggi.  

## Lihat juga
* Senarai Genjutsu

## Sumber-sumber
* 
* 
* 
*
João Bernardo Vieira

**João Bernardo "Nino" Vieira** (27 April 1939 – 2 Mac 2009) ialah Presiden Guinea-Bissau mulai 1 Oktober 2005 sehingga dibunuh pada tahun 2009. Vieira pernah berkuasa dari tahun 1980 hingga 1999 apabila digulingkan dalam perang saudara. Beliau kembali ke medan politik dengan memenangi pilihan raya presiden tahun 2005. Beliau dibunuh oleh askar pada 2 Mac 2009, sebagai pembalasan terhadap letupan bom yang membunuh pemimpin tentera Guinea-Bissau, Jeneral Batista Tagme Na Waie.

## Rujukan
Tanjung Penawar

**Tanjung Penawar** terletak di pantai timur negeri Johor kira-kira 2 km dari Bandar Penawar. Antara lokasi berhampiran ialah Desaru dan Tanjung Balau. Desaru dan Tanjung Balau lebih dimajukan sebagai pantai perlancongan. Tanjung Penawar mengadap ke Laut China Selatan.
Muzium Nelayan Tanjung Balau

**Muzium Nelayan Tanjung Balau** ini merupakan satu-satunya muzium yang menceritakan tentang sejarah peradaban nelayan di Malaysia. Ia dibina di Tanjung Balau, Kota Tinggi, Johor, Malaysia oleh Lembaga Kemajuan Johor Tenggara (Kejora). Muzium ini menyimpan dan mempamerkan  pelbagai khazanah sejarah nelayan tradisional di Malaysia terutamanya di Pantai Timur seperti sejarah upacara nelayan, perahu tradisional, jaring, pancing, bubu dan lain-lain. Kompleks muzium ini mempunyai 4 galeri tambahan lain iaitu Galeri Geologi, Galeri Keselamatan Laut, Galeri Kapal Karam Desaru dan Galeri Terowong Masa KEJORA. 

## Sejarah
Pembinaan muzium ini bermula pada 20 Ogos 1990 dan disiapkan pada 8 Julai 1992 dengan jumlah kos MYR1.48 juta. Ia dirasmikan oleh DYMM Tuanku

## Pameran
Muzium ini turut membincangkan mengenai kaedah dan kemahiran nelayan dahulu serta pengetahuan yang mereka perlukan untuk belayar. Antaranya adalah pengetahuan dalam melihat bintang serta maksud yang dibawa oleh keadaan bintang tersebut. Selain itu, ia turut menerangkan mengenai amalan-amalan para nelayan dahulu kala sebelum mereka turun ke laut.

## Waktu beroperasi
Muzium ini dibuka setiap hari Isnin hingga Ahad dari 9:00 a.m. hingga 6:00 p.m. kecuali pada Hari Jumaat, Hari Raya Aidilfitri dan Hari Raya Aidiladha. Tiket masuk adalah sepertimana berikut :-

A) Warganegara : 

i) Dewasa (18 - 39 Tahun) : RM 5.00

ii) Kanak-Kanak (7 - 12 Tahun)  : RM 2.00

iii) OKU & Warga Emas : PERCUMA

iv) Pelajar Sekolah Beruniform : RM 1.00

B) Bukan Warganegara :

i) Dewasa (18 - 39 Tahun) : RM 10.00

ii) Kanak-Kanak (7 - 12 Tahun)  : RM 5.00

iii) Warga Emas (40 Tahun ke atas) : RM 10.00

iv) OKU : Percuma

Muzium Nelayan Tanjung Balau turut menerima tempahan mengadakan aktiviti berkumpulan seperti Explorace dan pelbagai aktiviti menarik yang lain.Muzium ini dikawalselia oleh seorang Penolong Kurator iaitu Encik Muhammed Iqbal bin Rosli bersama 4 anggota tetap muzium iaitu 2 pembantu muzium, seorang pembantu am pejabat dan seorang pekerja awam. Untuk maklumat lanjut, sila hubungi pihak KEJORA di talian 07-8843000.

## Pautan luar
* Facebook Muzium Nelayan Tanjung Balau
* Muzium Nelayan Tanjung Balau
* Muzium Nelayan Tanjung Balau
Laluan Persekutuan Malaysia 134

**Jalan Persekutuan Malaysia**  atau **Jalan Pengkalan Kubur**  adalah laluan persekutuan di Kelantan, Malaysia. 

## Kilometer sifar

## Senarai simpang dan bandar
Desir kata

**Desir kata** (bahasa Inggeris: *sound bite*) merupakan frasa pendek atau ayat yang menangkap maksud yang cuba disampaikan oleh pengucap. Saat-saat dalam dialog atau monolog ini mudah diingati oleh pendengar dan menjadi mesej kepada apa yang cuba disampaikan oleh pengucap. Desir kata terjadi kerana kehendak orang ramai mahu meringkaskan maklumat yang semakin banyak diterima pada masa sekarang.
AH18

**Lebuh Raya Asia 18** (; ) adalah lebuh raya di Rangkaian Lebuh Raya Asia (*Asian Highway Network*), bermula dari Haadyai di Thailand ke Johor Bahru, Malaysia. Laluan ini melalui sepanjang laluan timur pesisir pantai di Selatan Thailand dan juga laluan persekutuan  di Malaysia.

## Senarai simpang dan bandar

### Thailand
AH18 melalui sepanjang Laluan Nasional Thailand National 43 dari Hat Yai ke Nong Chik, kemudian Laluan 42 dari Nong Chik ke Narathiwat kemudian Laluan 4055/4056 ke Sungai Golok.
* **[[Hat Yai|HAT YAI]]** dan Laluan **[[AH2]]**
* Chana
* Ban Lam Phai
* Khok Pho dan Laluan 409 
* Ban Bo Metchun
* Nong Chik
* **[[Pattani (town)|PATTANI]]** dan Laluan 410 
* Yaring
* Sai Buri
* Bacho
* Ton Sai
* Yi Ngo
* **[[Narathiwat|NARATHIWAT]]**
* Kha Lae Huru
* Ban Pawai
* Sungai Padi

### Sempadan Malaysia - Thailand
* Sungai Golok

### Malaysia
* Rantau Panjang - Laluan Persekutuan Malaysia 3
* Pasir Mas
* Pasir Pekan
* Kota Bharu
* Besut
* Setiu
* Jambatan Manir
* Jambatan Sultan Mahmud
* Kuala Terengganu
* Kuantan
* Johor Bahru

## Galeri

Imej:AH18-MAL.svg|Versi Malaysia
Imej:Tabliczka AH18.svg|Versi Antarabangsa


## Lihat Juga
* Rangkaian Lebuh Raya Asia
Shugo Shugo!

**Shugo! Shugo!** (しゅご！しゅご！) merupakan single kedua dari kumpulan Shugo Chara Egg!. Single ini dipasarkan pada 25 Februari 2009 dibawah label PONY CANYON dengan dua edisi iaitu edisi biasa (PCCA-70239) dan edisi terhad (PCCA-02850). Single V pula dipasarkan pada 4 Mac 2009.

Lagu **Minna no Tamago** merupakan lagu tema pembukaan anime *Shugo Chara! Dokki*.

## Penerbit

* **Shugo! Shugo!**
** Penulis Lirik :  
** Lagu : 
** Susunan : 

* **Wonderland ni Tsuretette**
** Penulis Lirik :  
** Lagu : 
** Susunan : 

## Edisi

* Edisi Biasa
** Format : CD
** Nombor Katalog : PCCA.70239
** Harga : 1,050 yen
** Bonus : -

* Edisi Terhad
** Format : CD
** Nombor Katalog : PCCA.02850
** Harga : 1,575 yen
** Bonus : DVD

* Single V
** Format : DVD
** Nombor Katalog : ??
 

## Senarai Lagu CD
 
# しゅごしゅご! (Shugo! Shugo!)
# ワンダーランドにつれてって (Wonderland ni Tsuretette)
# しゅごしゅご!(Shugo! Shugo! (Instrumental))
# ワンダーランドにつれてって(Wonderland ni Tsuretette (Instrumental))

## Senarai Lagu DVD (Edisi Terhad)

# PV・ジャケット撮影メイキング　Part.1 (PV Jacket Photography Making of Part.1)

## Senarai Lagu Single V DVD

# しゅごしゅご！＜Music Clip＞　(Shugo! Shugo! (PV))
# しゅごしゅご！＜Close Up Version＞ (Shugo! Shugo! (Close Up Version))
# しゅごしゅご！＜Dance Shot Version＞ (Shugo! Shugo! (Dance Shot Version))
# PV・ジャケット撮影メイキング　Part.2 (PV Jacket Photography Making of Part.2)

## Kedudukan Dalam Carta [[Oricon]] dan Jumlah Jualan

    
* **Jumlah Jualan : ** 10,899*

## Pautan Luar
* Laman Hello! Project (Diskografi Shugo! Shugo!) : CD
Meliaceae

**Meliaceae** adalah suku anggota tumbuhan berbunga yang kebanyakan meliputi pohon dan pokok renek dari order Sapindales.

Famili ini mencakup 50 genus dan 550 spesies, dengan taburan pantropika. Kebanyakan anggotanya yang berguna dimanfaatkan kayu, buah, atau kandungan bahan kimianya. Beberapa pohon penghasil kayu bernilai ekonomi adalah mahogani (*Swietenia mahogani*), majegau (*Dysoxylum*), dan surian (*Toona sureni*). Penghasil buah di antaranya adalah duku dan kecapi. Mimba (*Azadirachta indica*) dan mindi (*Melia azedarach*) dikenal sebagai biopestisid.

## Genus



* *[[Aglaia (genus)|Aglaia]]*
* *[[Anthocarapa]]*
* *[[Aphanamixis]]*
* *[[Astrotrichilia]]*
* *[[Azadirachta]]*
* *[[Cabralea]]*
* *[[Calodecarya]]*
* *[[Capuronianthus]]*
* *[[Carapa]]*
* *[[Cedrela]]*
* *[[Chisocheton]]*
* *[[Chukrasia]]*
* *[[Cipadessa]]*
* *[[Dysoxylum]]*
* *[[Ekebergia]]*
* *[[Entandrophragma]]*
* *[[Guarea]]*
* *[[Heckeldora]]*
* *[[Humbertioturraea]]*
* *[[Khaya]]*
* *[[Lansium]]*
* *[[Lepidotrichilia]]*
* *[[Lovoa]]*
* *[[Malleastrum]]*

* *[[Melia (tumbuhan)|Melia]]*
* *[[Munronia]]*
* *[[Naregamia]]*
* *[[Neobeguea]]*
* *[[Owenia]]*
* *[[Pseudobersama]]*
* *[[Pseudocarapa]]*
* *[[Pseudocedrela]]*
* *[[Pterorhachis]]*
* *[[Reinwardtiodendron]]*
* *[[Ruagea]]*
* *[[Sandoricum]]*
* *[[Schmardaea]]*
* *[[Soymida]]*
* *[[Sphaerosacme]]*
* *[[Swietenia]]*
* *[[Synoum]]*
* *[[Toona]]*
* *[[Trichilia]]*
* *[[Turraea]]*
* *[[Turraeanthus]]*
* *[[Vavaea]]*
* *[[Walsura]]*
* *[[Xylocarpus]]*
Perancis di Zaman Pertengahan

**Perancis semasa Zaman Pertengahan** secara kasarnya meliputi dan menyamai kawasan negara Perancis pada hari ini, bermula sejak kematian Charlemagne pada tahun 814 sehingga pertengahan kurun ke-15. Zaman Pertengahan di Perancis ditandai dengan; 
# Francia Barat (843-987) dan serangan Viking dan perpecahan Empayar Carolingia oleh kuasa-kuasa tempatan, 
# Penghuraian sistem ekonomi seigneurial dan hak-hak sistem feudal dan tanggungjawab di antara raja-raja dan negeri-negeri di bawah perlindungan, 
# Pertumbuhan wilayah di bawah kawalan oleh Keluarga Capet (987-1328) dan perjuangan mereka dengan mengembangkan wilayah-wilayah Norman dan Angevin, 
# Satu jangkamasa limpahan kesenian dan kesasteraan dari kurun ke-12 sehingga awal kurun ke-14, 
# Kebangkitan Dinasti Valois (1328-1589), dinasti lanjutan dari Perang Seratus Tahun dengan Kerajaan England (1337-1453) dan malapetaka epidemik Black Death (1348), dan 
# Pengembangan negara Perancis pada kurun ke-15 dan penciptaan identiti Perancis.

## Geografi
Bermula pada zaman pertengahan dan seterusnya, pemerintah Perancis percaya bahwa kerajaan mereka memiliki sempadan semulajadi iaitu: Pyrenees, Alps dan Rhine. Ia telah digunakan sebagai satu alasan untuk polisi agresif dan serangan yang berulang kali dilakukan. Ia bagaimanapun, dari segi realitinya memiliki asas yang kecil untuk kesemua wilayah-wilayah ini digabungkan menjadi sebahagian daripada Kerajaan Perancis dan kekuasaan Raja di dalam kerajaan ini agak tidak stabil. Wilayah yang membentuk kerajaan Perancis menunjukkan kepelbagaian geografi yang besar, bahagian utara dan tengah memiliki cuaca sederhana sementara bahagian selatan lebih hampir pada cuaca Mediterranean. Meskipun terdapat perbezaan ketara antara bahagian utara dan selatan, terdapat perbezaan ketara bergantung pada jarak pergunungan: terutamanya Banjaran Alps, Pyreneeds dan Massif-Tengah. Perancis mempunyai sungai-sungai utama yang digunakan sebagai jalan air: Loire, Rhone, Seine selain Garonne. Sungai-sungai ini terbentuk lebih awal daripada selebihnya dan kota-kota penting dibina di tebing-tebingnya, tetapi dipisahkan dengan hutan tebal, paya dan permukaan bumi yang kasar.

## Rujukan
Lapangan Terbang Bario

**Lapangan Terbang Bario**  adalah sebuah lapangan terbang yang terletak di pedalaman bandar Miri, Sarawak, Malaysia. Lapangan ini bersaiz kecil khusus untuk pesawat penumpang MASwings Twin Otter.

## Terminal
untuk Masa Kini, Lapangan Terbang Bario, hanya memiliki 1 terminal, yang menjalankan kegiatan operasional, berlepas dan ketibaan.

## Sejarah
Lapangan Terbang Bario mula beroperasi pada tahun 1996.

Pada 4 Mac 2009, pesawat MASwings Twin Otter terkeluar dari lapangan terbang Bario. Seramai 14 penumpang menaiki pesawat MH3434 itu cemas kerana kapal terbang itu berhenti di atas rumput di tepi landasan.

Lapangan Terbang Bario terletak pada kedudukan Latitud N03* 44.2216', Longitud E115* 28.1744' pada ketinggian 452.02 meter dari aras laut..

## Syarikat Penerbangan dan destinasi
### Penumpang

## Pengangkutan
tiada Perkhidmatan Kendaraan Awam, untuk Layanan Hantar Jemput Penumpang Lapangan Terbang Bario, sebaliknya, boleh Menggunakan Kendaraan/Teksi Persendirian, untuk Perkhidmatan Hantar Jemput Penumpang, Lapangan Terbang Bario.

## Rujukan




## Pautan luar
* The Owl's Nest - Welcome to the Military Aircraft Reference
* Carian di Google 
* Gambar di Google.
* 
* 
* 
*
Paciran

**Paciran** merupakan sebuah kecamatan di kawasan pantai utara Kepulauan Jawa, desa yang terkenal sebagai desa pesantren. Di desa ini terdapat beberapa pesantren, sampai-sampai salah satu jalan di desa ini dinamakan jalan pondok. Hal itu tidak lain, kerana di jalan tersebut berdiri berjajar dari utara ke selatan tiga pondok, salah satunya adalah Pondok Modern Muhammadiyah Paciran, yang didirikan oleh K.H. Ridlwan Syarqawi (tercatat sebagai santri pertama adalah kakak beradik, Agus Najib Afwan dan Elya Fithriana Afwan dari Tuban),  merupakan salah satu pondok Muhammadiyah terbesar di Indonesia.

Desa yang merupakan ibukota kecamatan Paciran, Kabupaten Lamongan, Propinsi Jawa Timur, ini  sudah mengalami banyak perubahan, khususnya perubahan dalam kemajuan tempat pelancongannya, sehingga akan dimungkinkan munculnya percampuran budaya tempatan dengan budaya asing.
Bissau, Guinea-Bissau

**Bissau** ialah ibu negara Guinea-Bissau. Sempadan bandar ini bertindan dengan Sektor Autonomi Bissau. Bandar ini yang terletak di muara Sungai Geba, berhampiran Lautan Atlantik, ialah bandar terbesar dan pelabuhan utama Guinea-Bissau.
Misi Kepler

Misi ***Kepler*** adalah balai cerap angkasa NASA untuk mencari planet luar suria serupa dengan Bumi mengorbit bintang-bintang lain. Kapal angkasa lepas misi ini yang dinamakan bersempena Johannes Kepler, dilancarkan pada 7 Mac 2009.

Ia berfungsi memerhati kecerahan lebih 140,000 bintang jujukan utama Bima Sakti dalam lebih 3.5 tahun untuk mencari transit bintang oleh planet-planetnya, dan menentukan berapa planet serupa Bumi dalam atau berhampiran zon kehidupan sistemnya. Satu-satunya alatan *Kepler* ialah sebuah fotometer.

Kepler ialah misi di bawah Program Discovery NASA yang menumpu misi kos rendah sains utama. Ames Research Center memajukan sistem permukaan, operasi misi dan analisis data sains. Perkembangan misi diuruskan oleh Jet Propulsion Laboratory. Ball Aerospace & Technologies Corp. memajukan sistem penerbangan Kepler. Setakat Julai 2013, *Kepler* telah menemui 134 eksoplanet dalam 76 sistem najam, serta 3,277 lagi calon planet.

Pada 15 Ogos 2013, NASA mengumumkan mereka telah berhenti cuba membaiki dua (daripada empat) roda reaksi yang rosak. Ini bermakna misi utama balai cerap ini telah tamat, namun ia masih boleh digunakan untuk tujuan lain. NASA telah meminta komuniti mencadangkan misi alternatif "berpotensi mencari eksoplanet, menggunakan hanya dua roda reaksi dan penujah".

## Lihat juga
* COROT
* Misi Darwin
* Misi Dunia Baru (NWM)
* Space Interferometry Mission (SIM)
* Teleskop Angkasa Spitzer (SST)
* Terrestrial Planet Finder (TPF)

## Rujukan

## Pautan luar

* Laman web Misi Kepler di www.nasa.gov
* Kepler Mission Profile  oleh NASA's Solar System Exploration
* Kepler Asteroseismic Science Consortium (KASC)
Presiden Serbia

**Presiden Serbia** ialah ketua negara Republik Serbia. Presiden Serbia kini adalah Aleksandar Vučić. 

## Lihat juga
*Presiden Serbia dan Montenegro
*Presiden Yugoslavia
Exorage Insanity Love EP 2009

Album 		: **Insanity Love EP** 
Tahun 		: 2009
Composer	: Mohamad Ramadhan & Exorage
Studio Rakaman	: Atrak studio
Jurutera 	: Khairul Alang

Senarai Lagu	: 	
1.Insanity Love
2.Ada Yang Tiada
3.Secret Tears
4.The New Exit
5.Static Lullaby
6.Drunken Temper
Bye Bye Bye!

**Ｂｙｅ Ｂｙｅ Ｂｙｅ！** merupakan single major kelapan atau single keduabelas dari kumpulan C-ute. CD single ini dipasarkan pada 14 April 2009 dibawah label Zetima dengan daua edisi iaitu edisi biasa (EPCE-5634) dan edisi terhad (EPCE-5632～3). Edisi terhad terdapat bonus DVD. Single V pula dipasarkan pada 22 April 2009 dibawah label *Zetima* dengan nombor katalog: EPBE-5324.

## Trivia

* Arihara Kanna tidak bersama dalam single "Ｂｙｅ Ｂｙｅ Ｂｙｅ！" kerana masalah kesihatannya.

## Penerbit

* **Ｂｙｅ Ｂｙｅ Ｂｙｅ！**
** Penulis Lirik : Tsunku
** Komposer : Tsunku
** Susunan : Hirata Shouichirou

* **Ｇｏ Ｇｏ Ｇｏ！**
** Penulis Lirik :
** Komposer :
** Susunan :

## Edisi

* Edisi Biasa
** Format : CD
** Nombor Katalog : EPCE-5634
** Harga : 1,050 yen
** Bonus : -

* Edisi Terhad
** Format : CD
** Nombor Katalog : EPCE-5632～3
** Harga : 1,680 yen
** Bonus : DVD

* Single V
** Format : DVD
** Nombor Katalog : EPBE-5324
** Harga : 1,575 yen
** Bonus : -

## Senarai Lagu

### CD

# Ｂｙｅ Ｂｙｅ Ｂｙｅ！
# Ｇｏ Ｇｏ Ｇｏ！
# Ｂｙｅ Ｂｙｅ Ｂｙｅ！(Instrumental)

### DVD (Bonus Edisi Terhad)

# Ｂｙｅ Ｂｙｅ Ｂｙｅ！ (Dance Shot Ver.)

### Single V DVD

# Ｂｙｅ Ｂｙｅ Ｂｙｅ！
# Ｂｙｅ Ｂｙｅ Ｂｙｅ！ (Close Up Ver.)
# メイキング映像 (Making Of)

### Event V DVD

# Ｂｙｅ Ｂｙｅ Ｂｙｅ！ (Erika Umeda Close-up Ver.)
# Ｂｙｅ Ｂｙｅ Ｂｙｅ！ (Maimi Yajima Close-up Ver.)
# Ｂｙｅ Ｂｙｅ Ｂｙｅ！ (Saki Nakajima Close-up Ver.)
# Ｂｙｅ Ｂｙｅ Ｂｙｅ！ (Airi Suzuki Close-up Ver.)
# Ｂｙｅ Ｂｙｅ Ｂｙｅ！(Chisato Okai Close-up Ver.)
# Ｂｙｅ Ｂｙｅ Ｂｙｅ！ (Mai Hagiwara Close-up Ver.)

## Kedudukan Carta [[Oricon]] Dan Jumlah Jualan

### Single CD

* **Jumlah Jualan:** 27,918*

### Single V DVD

* **Jumlah Jualan:** 4,226*

## Pautan luar

* (Bahasa Jepun) Diskografi **Ｂｙｅ Ｂｙｅ Ｂｙｅ！** : CD , DVD
Masjid Kul Sharif

**Masjid Qolşärif** (, juga disebut *Qol Sharif*, *Kol Sharif*, *Qol Sherif* melalui  dan *Kul Sharif* melalui ) yang terletak di Kazan, Republik Tatarstan ialah masjid terbesar di Rusia, dan Eropah.

Sebenarnya, masjid ini dibangun di Kremlin Kazan pada abad ke-16. Ia dinamakan bersempena Imam Qolşärif yang bekerja di situ. Qolsharif meninggal dunia bersama-sama ramai pelajarnya ketika mempertahankan Kazan dari pendudukan Rusia tahun 1552. Diketahui bahawa bangunan ini memiliki menara, dalam bentuk kupola dan tenda. Bentuknya tradisional untuk Bulgaria Volga, meskipun unsur Renaissance awal dan seni bina Uthmaniyah juga digunakan. Pada tahun 1552, semasa serangan Ivan IV ke Kazan masjid ini dihancurkan oleh Rusia.

Sarjana Tatar menyatakan beberapa bahagian Masjid Qolşärif dapat dilihat di Katedral Santo Basil di Moscow (8 menara, kupola tengah, tidak biasa bagi seni bina Rusia). Sejak 1996 masjid ini telah dibangun kembali di Kremlin Kazan, walaupun bentuknya sedikit moden. Perasmiannya pada 24 Julai 2005 menandakan awal perayaan satu alaf pengasasan Kazan.

Beberapa negara ikut menyumbang dalam pembangunan masjid Qolsharif, terutama Arab Saudi dan Emiriah Arab Bersatu. Qolsharif dianggap sebagai salah satu simbol terpenting dari keinginan Tatar untuk merdeka dan bebas.

Hari ini fungsi utama masjid tersebut menjadi Muzium Islam. Pada waktu yang sama selama hari raya Islam ribuan orang berkumpul di sana untuk menunaikan ibadah solat.

Kompleks Qolsharif dianggap menjadi titik lanskap seni bina Kazan terpenting. Selain bangunan masjid utama, terdapat juga perpustakaan, rumah penerbitan dan pejabat para Imam.

## Pautan luar
* The Kul Sharif Mosque
Geografi Amerika Syarikat

Amerika Syarikat ialah sebuah negara di Hemisfera Barat.

Amerika Syarikat ialah negara ketiga atau keempat terbesar di dunia dari segi keluasan, mengikuti atau diikuti oleh Republik Rakyat China, bergantung kepada pengiraan dua wilayah yang dipertikai oleh China dan India. Jika hanya merangkumi keluasan tanah, maka Amerika Syarikat diletakkan di tempat ketiga di belakang Rusia dan China, dan di hadapan Kanada. Tanah besar Amerika Syarikat terbentang dari Lautan Atlantik ke Lautan Pasifik dan dari Kanada ke Mexico dan Teluk Mexico. Alaska ialah negeri terbesar dari segi keluasan yang terpisah dari tanah besar oleh Kanada dan mencapai Lautan Artik dan Pasifik. Hawaii adalah sebuah kepulauan di Lautan Pasifik yang terletak di barat daya Amerika Utara. Komanwel Puerto Rico, wilayah A.S. yang terbesar dan teramai penduduknya, terletak di timur laut Caribbean. Kecuali kawasan-kawasan jauh seperti wilayah Guam dan bahagian-bahagian paling barat Alaska, hampir keseluruhan negara terletak di hemisfera barat.

Dataran tepi pantai Atlantik dan kawasan pedalaman yang berdekatan dilitupi hutan daun luruh dan bukit-bukit Piedmont yang beralun. Banjaran Appalachian memisahkan pantai timur daripada Tasik-Tasik Besar dan padang rumput Midwest. Sungai Mississippi-Missouri, merupakan sungai keempat terpanjang di dunia, mengalir dari utara ke selatan melalui tengah negara. Tanah prairi yang rata dan subur di Dataran Besar terbentang ke barat. Banjaran Rocky di tepi barat Dataran Besar terbentang dari utara ke selatan merentasi tanah besar Amerika Syarikat, mencapai altitud melebihi 14,000 kaki (4,300 m) di negeri Colorado. Kawasan di barat Banjaran Rocky didominasi kawasan gurun seperti Mojave dan Lembangan Besar. Banjaran Sierra Nevada terbentang selari dengan Banjaran Rocky, dan lebih berdekatan dengan pantai Pasifik. Pada ketinggian 20,320 kaki (6,194 m), Gunung McKinley di Alaska ialah puncak yang tertinggi di seluruh kawasan A.S. Gunung berapi yang aktif banyak dijumpai di seluruh Kepulauan Alexander dan Kepulauan Aleut dan seluruh negeri Hawaii didirikan atas pulau-pulau gunung berapi tropika. Gunung berapi super yang mendasari Taman Negara Yellowstone di pergunungan Rocky memiliki ciri-ciri gunung berapi yang terbesar. 

Oleh sebab saiz besar Amerika Syarikat dan beraneka ciri-ciri geografinya, hampir setiap jenis iklim dirangkumi dalam lingkungan sempadannya. Iklimnya sederhana di kebanyakan tempat, tropika di Hawaii dan Florida selatan, kutub di Alaska, separuh gersang di Dataran Besar di barat meridian ke-100, gurun di Barat Daya, Mediterranean di kawasan pantai California, dan gersang di Lembangan Besar. Cuaca ekstrem tidaklah jarang—negeri-negeri yang bersempadan dengan Teluk Mexico terdedah kepada hurikan dan kebanyakan puting beliung di dunia terjadi dalam tanah besar A.S. Namun begitu, iklim yang kebanyakannya sederhana, jarang berlakunya kemarau teruk di kawasan pertanian utama, dan jarang berlakunya banjir teruk telah banyak membantu negara menjadi peneraju dunia dalam bidang pertanian.

## Rujukan
Demografi Amerika Syarikat

Menurut anggaran Biro Bancian AS, penduduk Amerika Syarikat berjumlah 305,376,000, termasuk lebih kurang 11.2 juta pendatang haram.  AS adalah negara ketiga teramai di dunia selepas China dan India.

## Pertumbuhan penduduk
Kadar pertumbuhan penduduknya adalah 0.89% berbanding Kesatuan Eropah 0.16%. Kadar kelahiran pula adalah 14.16 untuk 1,000 orang iaitu 30% di bawah purata kadar dunia tetapi lebih tinggi dari mana-mana negara Eropah kecuali Albania dan Ireland. Pada tahun kewangan 2007, sejumlah 1.04 juta pendatang diberi taraf penduduk sah. Mexico merupakan sumber utama penduduk sah untuk dua dekat; dan sejak tahun 1998, China, India dan Filipina menjadi negara utama yang rakyatnya datang ke AS. Amerika Syarikat adalah satu-satunya negara perindustrian di mana pertambahan penduduk yang ramai diramalkan.

## Bangsa
AS mempunyai masyarakat yang berbilang bangsa - 31 kumpulan kaumnya mempunyai lebih dari satu juta ahli. Kulit putih merupakan kumpulan yang terbesar dengan Amerika Jerman, Amerika Irish dan Amerika Inggeris merupakan tiga dari empat kumpulan yang terbesar. Amerika Afrika merupakan kumpulan kedua minoriti yang terbesar selepas Hispanik/Latino, dan yang kaum ketiga terbesar. Amerika Asia merupakan minoriti kedua terbesar, dan dua kumpulan yang terbesar dalam kategori ini adalah Amerika Cina dan Amerika Filipina. Pada tahun 2007, penduduk AS termasuk 4.5 juta Orang Asli Amerika atau Orang Asli Alaska dan lebih 1 juta Orang Asli Hawaii atau Orang Kepulauan Pasifik.





## Bahasa
Bahasa Inggeris merupakan bahasa *de facto* kebangsaan. Walaupun tidak ada bahasa rasmi pada peringkat persekutuan, beberapa undang-undang - seperti syarat menjadi rakyat AS - memerlukan fasih berbahasa Inggeris. Pada tahun 2003, lebih kurang 215 juta, atau 82% penduduknya yang berumur lima tahun ke atas hanya bertutur dalam bahasa Inggeris. Bahasa Sepanyol, yang digunakan oleh 10% penduduknya, adalah yang kedua banyak dituturkan dan yang paling banyak diajar sebagai bahasa asing. Sesetengah rakyat Amerika mahukan bahasa Inggeris sebagai bahasa rasmi negara kerana ia sudah dibuat sekurang-kurangnya di 28 negeri. Kedua-dua bahasa Hawaii dan Inggeris merupakan bahasa rasmi di pulau itu. New Mexico pula mempunyai undang-undang mengenai penggunaan bahasa Inggeris dan Sepanyol sementara Louisiana pula bahasa Inggeris dan Perancis. Negeri lain seperti California menghendaki versi Sepanyol untuk sesetengah dokumen kerajaan termasuk borang mahkamah.

## Rujukan